Watter melk is die beste vir 1jarige | Health24
Watter melk is die beste vir 1jarige
My dogtertjie is 1jaar en 1maand oud. Sy is tans op NanHA2. Watter melk sou u voorstel? Nido/First Growth? Moet ek wat tot 15maande voor ek dit verander?
Baie dankie en lekker naweek
As jou dogtertjie tans NanHA2 gebruik dan neem ek aan dat sy 'n allergiese baba was want hierdie produk word aanbeveel vir babas wat allergiesimptome soos veluitslag, asma, braking, ens ontwikkel op standaard borsmelksubstitute. As sy wel aan allergieë gely het, dan sal jy 'n sg. "uitdaging" doen met 'n baie klein hoeveelheid van Nido of First Growth. Volgens haar reaksie sal jy dan of met die huidige produk moet voortgaan, of sal jy geleidelik kan begin om oor te skakel na die produk waarop sy nie reageer nie. Skakel gerus ook die "Nestle Consumer Services" by 0860 09 6789 vir addisionele raad.